Hovdehytta ble bygget av slakter Thoralv Hovde fra Asker i 1921. I 1957 overtok Luftforsvaret hytta, til militært bruk som «luftvakthytte». I 2005 la Forsvaret hytta ut for salg. Asker kommune ble tilbudt hytta til takst som var 110 000 kr, men takket nei. Hytta ble dermed tilbudt private kjøpere, og det kom inn 149 bud. Askers innbyggere protesterte mot at ikke kommunen sørget for å gjøre denne hytta offentlig tilgjengelig, og det endte med at kommunen likevel kjøpte den, men da for kr 218 615.